MINISTERSTVO ZDRAVOTNÍCTVA
      SLOVENSKEJ REPUBLIKY

Materiál na rokovanie 
vlády Slovenskej republiky	                            Číslo:  M/  2025  /2001	

Odpočet plnenia projektov 
Národného programu podpory zdravia 
za roky 1998 – 2000

________________________________________________________________________________

Dôvod predkladania:			Materiál obsahuje:	
Na základe:

uznesenia vlády SR  číslo  335/1998, 
bod B.1

		1.	Návrh uznesenia 
2.	Predkladacia správa 
3.	Odpočet plnenia projektov Národného programu podpory zdravia za roky 1998–2000
4.	Príloha
5.	Informácia o  medzirezortnom  pripo-mienkovom konaní
6.	Návrh komuniké

Predkladá:

Roman  Kováč 

Minister zdravotníctva
Slovenskej republiky

Bratislava,  jún  2001

VLÁDA SLOVENSKEJ REPUBLIKY

NÁVRH  

UZNESENIA  VLÁDY  SLOVENSKEJ  REPUBLIKY

k odpočtu plnenia projektov Národného programu podpory zdravia za roky 1998 - 2000 

Zo dňa :

Predkladateľ : 		minister zdravotníctva

Podnet : 		na základe uznesenia vlády SR  číslo  335/1998, zo dňa 12. mája 1998,  bod B.1

Stupeň utajenia : 

VLÁDA  SLOVENSKEJ  REPUBLIKY

Vláda

A.	berie na vedomie

A.1.	Odpočet plnenia projektov Národného programu podpory zdravia za roky 1998 – 2000

B.	zrušuje

B.1.	Uznesenie vlády SR  číslo  335/1998, zo dňa 12. mája 1998, k Harmonogramu realizačných projektov Národného programu podpory zdravia na roky 1998 – 2000.

n á v r h     k o m u n i k é

Vláda Slovenskej republiky na svojom zasadnutí   ………………
prerokovala Odpočet plnenia Harmonogramu realizačných projektov Národného programu podpory zdravia. Do riešenia týchto projektov sa zapojili rezorty vlády Slovenskej republiky, ústredné orgány štátnej správy ako i mimovládne organizácie.
Pri odpočte plnenia projektov, ktorý sa predkladá za obdobie rokov 1998 – 2000 možno konštatovať, že projekty sa riešili podľa navrhovaných cieľov a časových etáp.
Keďže Národný program podpory zdravia je otvorený program je potrebné, aby sa podľa jednotlivých priorít pokračovalo v riešení týchto projektov a navrhli sa ďalšie projekty, ktorých výsledky prispejú k zlepšeniu zdravia obyvateľstva. Vláda Slovenskej republiky preto schválila návrhy projektov NPPZ na riešenie v rokoch 2000 – 2003 uznesením číslo 832 dňa 18. októbra 2000.

P R E D K L A  D A C I A    S P R Á V A

Na základe uznesenia vlády  Slovenskej republiky č 335 z 12. mája 1998  k  harmonogramu realizačných projektov NPPZ na roky 1998 – 2000, predkladáme na rokovanie vlády SR  Odpočet plnenia projektov harmonogramu Národného programu podpory zdravia za roky 1998 - 2000.
Cieľom riešenia projektov zaradených do tohoto “Harmonogramu” bolo, v súlade s globálnou stratégiou Svetovej zdravotníckej organizácie a v súlade s prioritami Národného programu podpory zdravia, prispieť k zlepšeniu úrovne zdravia obyvateľstva Slovenskej republiky.
Do riešenia projektov Národného programu podpory zdravia sa zapojili rezorty vlády Slovenskej republiky, ústredné orgány štátnej správy ako i mimovládne organizácie.   Celkove bolo v Harmonograme realizačných projektov NPPZ za roky 1998 – 2000 riešených 23 projektov.
Pri odpočte plnenia predkladaných projektov možno konštatovať, že projekty sa riešili podľa navrhovaných cieľov a časových etáp. Vo svojich riešeniach sa sústredili na prioritné ciele, ako ich formuloval Národný program podpory zdravia vo svojej aktualizácii z roku 1995. Tak bolo dosiahnuté, aby sa napĺňali aj ciele deklarované v dokumente  Zdravie pre všetkých do roku 2000 a v spoločnej zdravotnej politike členských štátov európskeho regiónu Svetovej zdravotníckej organizácie.
Realizácia projektov v jednotlivých rezortoch prispela k pochopeniu najdôležitejšej úlohy Národného programu podpory zdravia, ktorou je vnímanie zdravia, jeho podpory a ochrany, ako celospoločenského – multirezortného problému. 
Financovanie projektov Harmonogramu realizačných projektov NPPZ na roky 1998 – 2000    bolo zabezpečené podľa uznesenia vlády SR číslo 335/1998, bodov   B.2.   a B.3.  Podrobný rozpis financovania projektov za jednotlivé roky a zúčastnené rezorty je uvedený v prílohe materiálu 

Vláda Slovenskej republiky uznesením číslo 1038 zo dňa 25. novembra 1999  schválila aktualizáciu Národného programu podpory zdravia – Zdravie pre všetkých v 21. storočí. Uznesením číslo 832 z 18. októbra 2000 k Harmonogramu realizačných projektov NPPZ na roky 2001 – 2003  prijala opatrenia, ktoré zaručujú pokračovanie  v riešeniach  prioritných  cieľov Národného programu podpory zdravia. Zachováva sa tak kontinuita podpory tých snáh, ktoré prispievajú k zlepšeniu úrovne zdravia obyvateľstva Slovenskej republiky.